[{"text_idx": "#000000", "text": "Gita\u0302r yn y to: Talp o hanes cerddoriaeth Gymraeg... yn yr atig"}, {"text_idx": "#000001", "text": "Disgrifiad o\u2019r llun, Mae ca\u0302s gita\u0302r Tecwyn Ifan yn dangos ei bod wedi crwydro ond mewn atig ger Aberystwyth mae wedi bod yn y blynyddoedd diweddar"}, {"text_idx": "#000002", "text": "Mae atig y rhan fwyaf ohonon ni'n llawn trysorau neu bethau anghofiedig, ond beth ydy'r peth mwyaf hynod ydych chi wedi ei ddarganfod yn eich atig chi?"}, {"text_idx": "#000003", "text": "Wrth glirio eu hatig yn eu cartref ers dros 40 mlynedd yn Lledrod ger Aberystwyth, fe wnaeth Megan a Gwilym Tudur ddod o hyd i hen gita\u0302r y canwr a'r cyfansoddwr Tecwyn Ifan."}, {"text_idx": "#000004", "text": "Fe wnaethon nhw brynu'r gita\u0302r mewn ocsiwn ar Radio Cymru yn yr 1980au."}, {"text_idx": "#000005", "text": "Mae llofnod Tecwyn Ifan - a ryddhaodd ei albwm gyntaf gofiadwy, Y Dref Wen, yn 1977 - ar y tu mewn a sticeri o lefydd roedd wedi perfformio ynddyn nhw ar y ca\u0302s."}, {"text_idx": "#000006", "text": "Fe wnaeth Gwilym brynu'r gita\u0302r gyda'r bwriad o ailddysgu chwarae'r offeryn ar o\u0302l rhoi'r gorau iddi pan oedd yn iau."}, {"text_idx": "#000007", "text": "\"Ro'n i'n meddwl ella baswn i'n trio eto - ond wnes i ddim!\" meddai."}, {"text_idx": "#000008", "text": "Mae'n gobeithio gallu gwerthu'r gita\u0302r i godi arian at achos da, neu ei rhoi i amgueddfa."}, {"text_idx": "#000012", "text": "Ymysg yr eitemau eraill maen nhw wedi eu canfod yn yr atig mae nifer o lyfrau; gwerth 15 mlynedd o rifynnau o'r cylchgrawn Golwg; 18 mlynedd o bapur bro Y Ffynnon; rhifynnau o bapur myfyrwyr Aberystwyth yn y 60au, Llais y Lli, a hen delyn."}, {"text_idx": "#000013", "text": "Mae Megan hefyd wedi ailddarganfod ei chasgliad o hen ddillad a defnyddiau vintage o'r 60au a'r 70au."}, {"text_idx": "#000021", "text": "Diffygion wedi 'hybu' lledaeniad Covid mewn ysbytai"}, {"text_idx": "#000031", "text": "Cofio Tre\u0302n Bach y Mwmbwls"}]